《閒处光阴轩为章文浩二首 其一》
明代·董纪

窈窕轩窗面北开，百花都是旧时栽。青天有影池中见，白日无光树底来。

酒令逡巡香未过，棋声剥啄梦初回。阑干朝暮惟多景，不着凡间一点埃。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》